text: बता दें कि इससे पहले पाकिस्तान सरकार ने कंपनियों और व्यक्तियों पर जमात-उद-दावा, फलाही इंसानियत फाउंडेशन के साथ यूएनएससी (यूनाइटेड नेशन्‍स सिक्योरिटी काउंसिल) की प्रतिबंध सूची में शामिल संस्थाओं को दान देने पर रोक लगा दी थी। यही नहीं पाकिस्तान के सिक्योरिटी एवं एक्सचेंज कमीशन की ओर से जारी विज्ञप्ति में अपील की गई थी कि सभी कंपनियां किसी भी ऐसी संस्था या व्यक्ति को दान न दें जो यूएनएससी की सूची में शामिल हैं। इसे पाकिस्‍तान सरकार का बड़ा कदम बताया जा रहा था। जानकारी हो कि यूएनएससी ने इसके तहत अल-कायदा, तहरीक-ए-तालीबान पाकिस्तान, लश्कर-ए-जांघवी, जमात-उद-दावा, एफआईएफ, लश्कर-ए-तैयबा समेत कई संगठनों को बैंन कर दिया था।